La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 11 d'octubre de 2018 que són les que van del número d'expedient 373/2018 fins la 385/2018, ambdós inclosos, que es tramitaran de conformitat amb la valoració de les admissions que s'ha dut a terme.
Es comenta així mateix, la petició de pròrroga que ha adreçat l'Ajuntament de l'Hospitalet de Llobregat en relació amb l'execució de la Resolució corresponent a la Reclamació 165/2018 que duu a la incorporació a l'ordre del dia de la sessió de la Proposta de resolució que és objecte del punt tercer.
Es dona per llegida l'acta corresponent a la sessió del dia 11 d'octubre de 2018, corresponent a la sessió trenta-quatrena del Ple de l'any 2018.
Proposta d'Informe sobre el Projecte d'ordre CLT/2018 per la qual s'aproven, es modifiquen i es deroguen taules d'avaluació i accés documental
La secretària tècnica exposa els elements més destacats del Projecte d'ordre que és objecte de la petició d'informe i alguns dels aspectes que s'han posat de manifest en relació amb la incidència de les taules d'avaluació i accés documental en el dret d'accés a la informació pública.
El senyor Josep Mir formula unes consideracions a la Proposta presentada que seran introduïdes en el text definitiu de l'Informe que es remetrà al Departament de Cultura de la Generalitat.
S'acorda per unanimitat la incorporació a l'ordre del dia de la Proposta de resolució d'incident d'execució relativa a la Reclamació 165/2018.
Proposta de resolució d'incident d'execució relativa a la Reclamació 165/2018
La senyora Elisabet Samarra, ponent de la Proposta de resolució d'incident d'execució plantejat respecte la Reclamació 165/2018 que ha plantejat l'Ajuntament de l'Hospitalet demanant ampliació termini execució, exposa els elements que duen a atendre la petició de l'administració i a resoldre modificar l'apartat 4 de la Resolució 255/2018 ampliant el termini per a l'execució de la Resolució per part de l'Ajuntament en cinc dies més, que s'afegeixen als quinze dies inicialment fixats i que es comptaran consecutivament a partir de l'endemà que el termini inicial de 15 dies hagi expirat.
Proposta de resolució de finalització de la Reclamació 221/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 221/2018, plantejada contra l'Ajuntament de Sant Vicenç dels Horts, i que fa referència a la quantitat anual percebuda per cada grup municipal des de 1985 i a la justificació de cada portaveu conforme s'ha rebut la quantitat assignada, exposa els elements de tramitació destacats en aquest procediment que duen a la finalització per pèrdua sobrevinguda de l'objecte de la reclamació.
Proposta de resolució de finalització de la Reclamació 249/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 249/2018, que s'ha plantejat contra la Universitat de Barcelona, i que fa referència a les actes del Consell de l'Alumnat de la Universitat de Barcelona, exposa els elements que duen a la pèrdua sobrevinguda de l'objecte de la reclamació atès que s'ha lliurat la informació existent a la part reclamant.
Proposta de resolució d'incident d'execució relativa a la Reclamació 252/2018
El senyor Josep Mir, ponent de la Proposta de resolució d'incident d'execució relativa a la Reclamació 252/2018, que es va plantejar contra la Universitat Autònoma de Barcelona i que fa referencia a l'execució del pressupost d'un grup de recerca, exposa que la Universitat ha sol·licitat l'ampliació del termini per executar la resolució en motiu l'extensió del tràmit de trasllat, que es justifica suficientment per aprovar l'ampliació sol·licitada.
Proposta de resolució de desestimació de la Reclamació 262/2018
La senyora Elisabet Samarra, ponent de la Proposta de desestimació de la Reclamació 262/2018 que s'ha plantejat contra el Departament de Treball, Afers Socials i Família, de la Generalitat de Catalunya, que fa referència informació sobre les persones beneficiàries de la Renda garantida de ciutadania, que ja va ser objecte de sessions anteriors del Ple, exposa els elements diferencials que incorpora la nova Proposta.
El senyor Josep Mir reitera el seu posicionament i anuncia que formularà un vot particular a la resolució definitiva que constarà adjunt.
Proposta de resolució d'estimació de la Reclamació 269/2018
El senyor Josep Mir, ponent de la Proposta de resolució de finalització de la Reclamació 269/2018 interposada contra el Departament d'Ensenyament de la Generalitat de Catalunya, en relació a diverses dades de centres escolars, precisa l'extensió de l'objecte d'aquesta reclamació en comparació amb la Proposta que és objecte del següent punt de l'ordre del dia, parcialment coincident.
El ponent exposa les particularitats de la informació sol·licitada en aquest procediment per part d'una persona estudiant i per a l'elaboració d'un treball i les consideracions que s'introdueixen en atenció al posicionament de l'informe de l'Autoritat Catalana de Protecció de Dades en aquells casos en què la informació pot donar lloc a la identificació dels alumnes, tenint en compte que la informació és el nombre d'alumnes estrangers i el nombre d'alumnes amb necessitats educatives especials per situació social desfavorable per a cada un dels centres educatius de Catalunya.
El ponent de la Proposta de resolució exposa el contingut d'algunes precisions que s'introduiran en el text definitiu.
Proposta resolució d'estimació de la Reclamació 270/2018
El senyor Josep Mir, ponent de la Proposta de resolució de finalització de la Reclamació 270/2018, també plantejada contra el Departament d'Ensenyament de la Generalitat de Catalunya, per una persona que ostenta la condició de periodista, i que fa referència a informació sobre l'alumnat estranger a Catalunya, exposa els elements diferencials respecte la reclamació anterior, tant respecte la informació sol·licitada com en relació amb la tramitació.
La senyora Elisabet Samarra proposa algunes esmenes al text que seran introduïdes pel ponent al text definitiu de la resolució.
Proposta de resolució de finalització de la Reclamació 305/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 305/2018 per pèrdua d'objecte, interposada contra la Diputació de Barcelona i que fa referència a la publicitat institucional als mitjans de comunicació, exposa els elements de tramitació més destacats que duen a la finalització perquè s'ha esvaït la discrepància jurídica ates que se li ha lliurat la informació reclamada durant la tramitació del procediment de reclamació la informació reclamada.
Proposta de resolució d'estimació parcial de la Reclamació 312/2018
El senyor Josep Mir, ponent de la Proposta de resolució d'estimació parcial de la Reclamació 312/2018, que s'ha plantejat contra l'Ajuntament de Rubí i que fa referència a les hores extres esmerçades en la realització d'una obra pública, exposa els elements més destacats d'aquest procediment en relació amb el que és objecte del següent punt de l'ordre del dia, ambdós interposats per la Secció Sindical de Comissions Obreres de l'Ajuntament.
En ambdós casos es reconeix el dret d'accés a la informació reclamada però de forma anonimitzada, en atenció a la protecció de les dades de caràcter personal un cop ponderada la finalitat de l'accés.
Es proposa mencionar expressament al text de la Proposta de resolució corresponent a la Reclamació 212/2018 la manca de compliment del deure de col·laboració per part de l'Ajuntament en la tramitació de l'expedient, atès que no ha respost al requeriment d'informació de la Comissió, esmena que serà introduïda pel ponent al text definitiu de la resolució.
Proposta de resolució d'estimació parcial de la Reclamació 321/2018
És objecte d'anàlisi en el punt anterior de l'ordre del dia.
Proposta de resolució de finalització de la Reclamació 324/2018 per pèrdua d'objecte
El senyor Josep Mir, ponent de la proposta de resolució de finalització de la Reclamació 324/2018 per pèrdua sobrevinguda d'objecte, interposada contra l'Ajuntament de Deltebre i que fa referència a la normativa d'horaris comercials i a la llicència d'un bar, exposa els elements més destacats de la tramitació de la reclamació, durant la qual s'ha lliurat a la persona reclamant la informació que reclamava.
Proposta de resolució de finalització de la Reclamació 325/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua sobrevinguda d'objecte de la Reclamació 325/2018, interposada contra l'Ajuntament de Pallejà sobre la còpia del contracte d'enllumenat públic, exposa els tràmits duts a terme durant el procediment i el lliurament de la informació a la persona reclamant.
Proposta de resolució d'inadmissió de la Reclamació 328/2018
La senyora Elisabet Samarra, ponent de la Proposta de resolució d'inadmissió de la Reclamació 328/2018, plantejada contra l'Ajuntament de Sant Andreu de la Barca, i que fa referència a la revisió dels comptes del grup municipal Si Que Es Pot-Si Se Puede, exposa la motivació de la inadmissió de la reclamació, atès que el seu objecte no és informació pública.
Proposta de resolució de finalització de la Reclamació 346/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 346/2018 per pèrdua d'objecte, interposada contra l'Agrupació d'Empreses Municipals de Tarragona i que fa referència a l'accés a un expedient sobre la contractació d'un advocat i conèixer si hi ha més factures abonades per serveis jurídics, exposa que l'expedient finalitza per pèrdua sobrevinguda de l'objecte de la reclamació perquè durant la tramitació s'ha donat resposta a la persona reclamant en relació amb la informació reclamada.
Es proposen introduir algunes precisions al text definitiu de la resolució.